সুরুজ বালা বন্ধু আমার ,বন্ধু আমার  কেমন আছিস ! কেমন আছিস ?  সাঁতশ বছর বাদে বলি  কেমন চলি দেখতে আসিস  অনেক কথার ভার জমানো বুকের মাঝে  অনেক স্মৃতির ঋণ জড়ানো হৃদয়  মাঝে  খুঁজতে গিয়ে হারিযে ফেলি ধুসর পথে  আপন নিবাস, এখন তুমি কোথায় আছো  কোন সে আবাস?  এখনো কি হাসি তোমার নদীর জলের জোয়ার আনে  কিংবা ধরো হাটতে গেলে সঙ্গীসহ পায়ের তলায় পাহাড় ভাঁঙ্গে  এখনো কি দেয়াল খুজেঁ দুষ্ট চড়ুই পাখির ছানা হাতে ধরিস  নয়তো কোন নদীর বুকে ডুব সাতারে পাল্লা ধরিস  আমার এখন বিশাল মাঠে ঘুড়ি বিহীন লাটাই হাতে  দারিয়ে থাকা, হাজার লোকের কলরবে মিছিল চলে  সকাল সাঝে সেই অনেক কথার ভীরের মাঝে তবুও আমি  একলা একা ।  এখনো কি দুপুর বেলা টিফিন সময় ঘড়ি  ধরা  তবুও সেই খাবার হাতে  আমার মত অন্য কাউকে খুজঁতে থাকিস সঙ্গী পেতে  নয়তো কোন রাত বিরাতে ম্লান করা চাঁদের আলোয়  জোনক পোকা ধরতে নামিস সাদা কাচেঁর বোতল হাতে  তা না হলে হঠৎ করে কারেন্ট গেলে হালুম বলে ভরকে দিয়ে  মায়ের কাছে হাসতে থাকিস দুষ্ট হাসি  আমার শুধু নিয়ন আলোয় চোখ পুড়ে যায়, চোখ বুজে তাই স্মৃতি খুজিঁ কোথায় আছে খেলার সাথী বন্ধু সকল, - দারিয়া বান্ধা, দানগুলি আর মার্বেল খেলার পাগলা সময় , পঁচিশ পয়সাতে আঁচার কেনা, সেই আঁচার বেচার আভা মাসি কোথায় আছে? কেমন আছে?  প্রাইমারির সেই যে টিচার নামতা পড়ার ক্লাস নিতেন  সুযোগ পেলেই যখন তখন কান ধরে টান দিতেন-  তিনি কি আজ কানে শোনেন ভুল ভরা জীবন কথা  এই যে এখন মানুষ আমি ইচ্ছা হলেই ছুটতে পারি ক্লাস ছেড়ে যথাতথা ।  তবু কেন ইচ্ছা গুলি যায় যে মরে সময় ধসে  সামনে আছে হাজারটা পথ তবুও আমি থাকি বসে।  সুরুজ বালা বন্ধু আমার হাত বারানো তোমার তরে  নিকট আসো কাছে বসো স্বপ্ন ভাসাই চোখের জলে দুজন মিলে  আজো আমি আকাশ ভাবি তারা দেখি আগের মতই  ঝড়া তারা হিসাব নিয়ে সময় হারায় সব সময়ই  বিবাদ শুধু এটা বুঝে মৃত  মানুষ হয়না তারা  অনেক কথাই ভুল শিখানো যেমন জীবন নয় অপেরা ।  সুরুজ বালা বন্ধু আমার  আসিস কিন্তু দেখা দিতে সময় পেলেই  এই অবেলায় সুখ ভাবনা তোদের নিয়েই ।